Jertek által, jó révészek
„Jertek által, jó révészek!”
,Ki népei vagytok?’
„Lengyel László jó királyé.”
,Az is nekünk ellenségünk.’
„Miről való ellenségtek?”
,Hidunk lábát eltörette,
Meg sem csináltatta.’
„Ácsok vagyunk,
Ácsodozunk.”
,Miből ácsodoztok?’
„Mind ezüstből és aranyból.”
,Hol vettétek?’
„Mind ezüstöt, mind sár aranyt,
Boldogasszonytól
Kérve kértünk.
Fenyőfából kifaragjuk,
Még is nektek adjuk.”
,A kapunak váma vagyon.’
„Micsoda váma?”
,Egy szép lány,
Egy arany alma.’
„A szép leányt megadhatjuk,
Az arany alma most bimbódzik.
Bujj, bujj, zöld ág,
Zöld levelecske!
Nyitva vagyon arany kapu,
Csak bujjatok rajta.”
Népköltészet